
Mõisa tänava äärse maa-ala
detailplaneeringu kehtestamine 
1. Asjaolud ja menetluse käik

Detailplaneeringu algatamise ettepaneku esitas Narva Linnavalitsuse Arhitektuuri- ja Linnaplaneerimise Amet ning detailplaneering algatati Narva Linnavolikogu 09.02.2006 otsusega nr 11.                                                                                                                                                                                                                                                                                                                                                                                                                                                                                                                                                                                                                                                                                                                                                                                              

Detailplaneeringu lahenduses jagatakse maa-ala kruntideks hilisema munitsipaliseerimise eesmärgil ning moodustatakse krundid olemasolevatele hoonetele. Määratakse ehitusõigus raamatukogu ning kolme äri- ja korterelamuotstarbelise hoone ehitamiseks. Hoonete suurim lubatud korruselisus on 4.   Mõisa tn 2a asuv olemasolev hoone kavandatakse säilitada või rekonstrueerida. Planeeritud uus avalik tänav, mis on ka juurdepääsuks Mõisa tn 2 krundile. Juurdepääsud kruntidele planeeritakse Mõisa tänava poolt, parkimine on krundisiseselt. Säilitatakse kõik puud, uus haljastus pakutakse istutada kogu kruntide ulatuses. Lahendatakse jalakäijate teede ja heakorrastuse küsimused. Määratakse tehnovõrkude asukohad. Planeeritava ala pindala on ca 1,9 ha.

14.05.2009 toimus planeeringu vastuvõtmine Narva Linnavolikogu otsusega nr 11. Avaliku väljapaneku perioodil 01.06. – 15.06.2009 esitati planeeringulahendusele kolm kirjalikku vastuväited Mõisa tn 2a ja Mõisa tn 6a omanikke poolt ning KÜ Mõisa tn 2 poolt. 

Detailplaneeringu avalik arutelu toimus 14.07.2009. Planeeringulahendust korrigeeriti vastavalt Mõisa tn 2a ja Mõisa tn 6a omanike soovidele. KÜ Mõisa tn 2 protest jäi rahuldamata kuna oli Narva Linnavalitsuse arvates põhjendamatu. 

Planeering suunati Ida-Viru Maavalitsusse järelevalve teostamiseks. 12.11.2009 toimus Maavalitsuses vaide arutelu, millele KÜ Mõisa tn 2 esindaja hr. Viktor Limonov ei ilmunud. 13.11.2009 kirjas nr 1.2-38/4324-3 annab Ida-Viru Maavanem Mõisa tänava äärse maa-ala detailplaneeringu lahendusele heakskiidu. 

Detailplaneering toob kaasa kehtiva Narva linna üldplaneeringu muutmise ettepaneku maakasutuse sihtotstarbe osas. Äri- ja korruselamukruntidele lisandub üks üldmaa krunt. 
2. Õiguslikud alused

Kohaliku omavalitsuse korralduse seaduse § 22 lõike 1 punkti 33 ja Narva Linna ehitusmääruse § 13 lõike 2  kohaselt on detailplaneeringu kehtestamine volikogu pädevus ja kehtestatakse vastavalt Planeerimisseaduse § 24 lõikele 3 ja  § 25 lõigetele 4 ja 7.
3. Otsus 
Kehtestada Mõisa tänava äärse maa-ala detailplaneering.
4. Rakendussätted
4.1. Narva linna Arhitektuuri- ja Linnaplaneerimise Ametil avaldada otsus ajalehes, milles Narva  linn avaldab ametlikke teateid.
4.2. Otsus jõustub teatavaks tegemisest.
4.3. Otsust on võimalik vaidlustada Tartu Halduskohtu Jõhvi kohtumajas 30 päeva jooksul jõustumisest.

